كثرة الاسئلة التي تصلني حول الاصوات التي تحدث للجزء الداخلي ( in door ) في السبلت يونت حبيت ان اشرح اسباب بسيطة تؤدي لتلك الاصوات
السبب الاول
التراب ( الغبار ) هذا سبب رئيسي لحدوث الصوت اكيد راح تسالوني شجاب التراب عل صوت لالالالا شلون اذا الريشة الداخلية لمت تراب ولمت ولمت راح يروح البلنص مال ريشة مثل تاير السيارة بلظبط اذا راح البلنص السيارة ترجف لا توصلون السبلت لهاي المرحلة نظفووووو
السبب الثاني
البولبرينات تسوي اصوات مزعجة عند العطل وهاي الحل مو يمكم يم المصلح يعني خلونة شوية تسترزق
السبب الثالث
الريشة مستقرة على جبة من الطرف الذي يقابل الماطور عند ضياع البلانص عند الريشة راح يؤدي لتلف تلك الجبن يعني هم رجعنة عل تراب يسوي هيج مشكلة ما عدا اذا انتهة عمره هذا بحثأ اخر والتبديل يعني بيه مجال انتو تكدرون تسو اذا حاولتو واني حاضر باي وقت